“AHOLINI ISh BILAN TA’MINLASh TO‘G‘RISIDA”GI O‘ZBEKISTON RESPUBLIKASI QONUNIGA O‘ZGARTIShLAR VA QO‘ShIMChALAR KIRITISh HAQIDA”GI QONUNNI AMALGA KIRITISh TO‘G‘RISIDA

O‘zbekiston Respublikasi Oliy Kengashi qaror qiladi:
 1. “Aholini ish bilan ta’minlash to‘g‘risida”gi O‘zbekiston Respublikasi Qonuniga o‘zgartishlar va qo‘shimchalar kiritish haqida”gi Qonun e’lon qilingan paytdan e’tiboran amalga kiritilsin.
 2. O‘zbekiston Respublikasi Vazirlar Mahkamasi 1993-yil 1-iyulga qadar bo‘lgan muddat ichida:
 O‘zbekiston Respublikasi qonun hujjatlarini ushbu Qonunga muvofiqlashtirish to‘g‘risidagi takliflarni O‘zbekiston Respublikasi Oliy Kengashiga taqdim etsin;
 O‘zbekiston Respublikasi Hukumatining qarorlarini va idoraviy me’yoriy hujjatlarni “Aholini ish bilan ta’minlash to‘g‘risida”gi O‘zbekiston Respublikasi Qonuniga o‘zgartishlar va qo‘shimchalar kiritish haqida”gi Qonunga muvofiqlashtirsin.